בפני בקשה לביטול פסק דין שניתן בהעדר ביום 12.5.10, ובקשה לעיכוב הליכים עד למתן החלטה סופית בבקשה זו.
התובעים רכשו סחורה על פי חשבונית בסך של 125,810.93 יורו, ולא שלמו בעדה על אף פניות של המשיבים למבקשים.
המצהיר מאשר שהופיע במשרדו עו"ד דאהר, וכי סרב לחתום על קבלת מסמכי בית דין, אולם ב"כ המשיבים לא השאיר מסמך כלשהו במשרדו בקפריסין.
המצהיר, המבקש טוען שבקפריסין מסירות בית דין נעשות בידי פקידי בית המשפט ולא בידי באי כוח הצדדים.
לגופו של ענין טוענים המבקשים שאותה תביעה בשל אותה עילה, הגישו המשיבים נגד המבקשים בתיק אזרחי 2675-05-09, וכי פרט לשינוי הסכומים אין מדובר אלא באותה תביעה ממוחזרת.
המבקשים טוענים שהמשיבים גרמו להם נזקים רבים, וכי המשיבים הם שחייבים כספים לאור האמור למבקשים ולא להיפך.
למעשה מודים המבקשים שסרבו לקבל מסמכי התביעה. לטענתם לא הושארו מסמכי התביעה במשרדו של המצהיר בקפריסין, בניגוד למוצהר בידי ב"כ המשיבים.
באשר להגנה לגופה מדובר בהגנה כללית של נזק וחוב של המשיבים כלפי המבקשים.
עיינתי בכתב התביעה בתיק 2675-05-09, מדובר בסחורה שנרכשה בתאריך אחר מזה הנתבע בתיק זה.
מכאן מדובר בהגנה כללית.
התוצאה היא שבמידה ויופקד הסך של 300,000 ₪ עד ליום 1.8.10, יעוכבו הליכים נגד המבקשים על פי פסק הדין שביטולו מבוקש. עד להפקדה ההליכים נמשכים.
אני מורה להעביר העתק הבקשה על נספחיה למשיב או ב"כ. המשיב ימסור תגובה לבקשות המבקש תוך 10 ימים מקבלתו, כשהתגובה לא תעלה על שני עמודים. ימי הפגרה אינם מעכבים מועד מסירת התגובה כאמור בהחלטה זו.